Leopoldas Stanevičius

Leopoldas Stanevičius (g. 1936 m. sausio 12 d. buv. Švenčionių apskr. (dab. Ignalinos raj.), Mielagėnų apyl., Krikonių k.) – Lietuvos Nepriklausomųjų rašytojų sąjungos ir „Spindulio“ literatūrinės draugijos narys, ilgametis knygų redaktorius, vertėjas, poetas, satyrikas-humoristas bei MČTAU (Medardo Čoboto trečio amžiaus universiteto) politologijos, literatūros ir istorijos fakultetų lektorius ir lankytojas.

Biografija 
Gimė ir augo Lenkijos okupuoto Švenčionių krašto Mielagėnų parapijos Krikonių k. 1955 m., baigęs Mielagėnų vidurinę mokyklą, iki 1963 m. studijavo Vilniaus universitete lituanistiką.

Vėliau Vilniuje dirbo statybose, traktorininku – Kazachstano plėšiniuose, mokytojavo Šilutėje, Traksėdžiuose, Pagėgiuose, Vėliučionių nepilnamečių auklėjimo mokykloje, LTSR radijo ir televizijos komitete (pirmininkui rašė kalbas, rengė televizijos programas). Bet ilgiausiai darbavosi knygų redaktoriumi „Minties“, „Diemedžio“ leidyklose, talkino „Asvejos“, „Vagos“, „Mažojo Vyturio“ leidykloms. Vertė knygas, jei kas atlikdavo nuo sovietinių pondraugių užgaidų. Galiausiai savo jėgas išbandė žurnalistikos baruose – beveik metus dirbo istorijos laikraščio „Voruta“ redakcijoje, važinėjo tai į Gervėčius, Rimdžiūnus (dab. Baltarusijoje), tai į Punską (Lenkija). Nuo 2000 m. - „Spindulio“ literatūrinės draugijos, nuo 2008 m. - Lietuvos Nepriklausomųjų rašytojų sąjungos narys.

Redakciniai darbai, vertimai 
Redagavo ar sudarė apie 260 įvairių žanrų knygų.

Iš rusų kalbos išvertė Dž. Darelo „Sugaukite man kolobusą“, drauge su kitais – F. Šachermeiro „Aleksandras Makedonietis“, M. Prudnikovo „Operacija Feniksas“, P. Čerkasovo „Kardinolas Rišelje“, t. p. nemaža eilėraščių iš G. Serebriakovos knygų, iš A. Manfredo „Trys portretai“, V. Korotkevičiaus „Giesmė gimtajam kraštui“ (J. Kupalos, J. Kolaso, M. Bogdanovičiaus eil.), V. Arzumiavo „Kūrybos broliai“, G. Požidajevo „Pokalbiai apie muziką“. Iš vokiečių k. išvertė R. Jungės, G. Biemano „Kruvini pėdsakai“ apie SS nusikaltimus. Kartu su A. Antanavičiumi knygą „Religijos, bažnyčios, tikėjimai“ išvertė iš lenkų k. Lietuvos enciklopedijų leidybos institutui.

Išleido „Spindulio“ literatūrinės draugijos almanachą „Lėkimas virš žemės“, UAB „Ciklonas“, 2005. Sudarė J. Žitkauskas. – 343 p.

Kūryba 
Humoristinius, satyrinius kūrinėlius, epigramas bei Kindziulio „priėjimus“ pradėjo publikuoti aštuntajame XX a. dešimtmetyje.

Įvertinimas 
 Lietuvos Mokytojų literatų „Spindulio“ draugijos diplomas geriausios knygos konkurse už humoro ir satyros knygą „Kiek daug gražių permainų, ponai!“ (2006-11-03)
 LNRS vasaros poezijos šventės diplomas (2009-06-06)
 II laipsnio diplomas poezijos nominacijoje už parodijų knygą „Šilerio obuoliai“ Rytų Lietuvos literatūriniame konkurse (2007)
 Lietuvos Nepriklausomųjų rašytojų sąjungos XIII vasaros poezijos laureato diplomas seniausiame Lietuvos (Kauno) troleibuse (2011)
 Lietuvos mokytojų literatų „Spindulio“ draugijos literatūrinio konkurso laureato diplomas M.K. Čiurlionio tema už eilėraščių ciklą „Pasaulio sutvėrimas“ (2011-10-02)
 Vieno eilėraščio respublikinio konkurso „Lygiadienio giesmė – 2011“ diplomantas (S. Nėries muziejus Kaune, 2011-03-19)
 LNRS ir S. Nėries memorialinio muziejaus padėka laimėjus diplomanto vardą vieno eilėraščio konkurse „Lygiadienio giesmė – 2012“
 LNRS (Lietuvos nepriklausomųjų rašytojų sąjungos) 16-osios Vasaros poezijos šventės Kaune laureatas, 2014-06-07

Bibliografija 
 „Šviesa tavuos delnuos“: poezija, parodijos. – Vilnius: „Diemedžio“ leidykla, 1998, – 153 p.
 „Kai kam“: epigramos, humoristiniai - satyriniai eilėraščiai. – Vilnius: „Vagos“ leidykla, 2001, – 121 p., iliustr.
 „Būties žvakių šviesoj“: poezija. – Vilnius: AB „Lietuvos geležinkeliai“, 2001, – 188 p., iliustr.
 „Čia priėjo Kindziulis“: trumposios humoreskos. – Vilnius: „Asvejos“ leidykla, 2002, – 143 p., iliustr.
 „Pušyno kelias“: poezija. – Vilnius: UAB „Ciklonas“, 2005, – 182 p., iliustr.
 „Kiek daug gražių permainų, ponai!“: apsakymai, humoreskos, satyros. – Vilnius: 2005, – 179 p.
 „Šilerio obuoliai“: parodijos, epigramos, impresijos. – Vilnius: VPU leidykla, 2006, – 162 p., iliustr.
 „Sutartys su velniais“: epigramos, humoristiniai pasakojimai. – Vilnius: spaustuvė „Rotas“, 2008, – 236 p., iliustr.
 „Nee, čia ne visi idiotai…“: humoreskos, satyros, pasakėlės - poringės – Vilnius: Vilniaus Pedagoginio  u-to leidykla, 2010, – 170 p., iliustr.
 „Kaip arti Lietuva, kaip toli“: poezija. – Vilnius: UAB „Roto“ spaustuvė, 2012, – 160 p., iliustr.
 „Pasakos ir pasakėlės“: pasakos, pasakėlės, humoreskos, pamfletai, feljetonai ir kiti. satyriniai akibrokštai. –  Vilnius, „Standartų spaustuvė“, 2013, – 218 p., iliustr.
„Lietuvos Termofilai“: poezijos rinktinė. – Utena: UAB „Utenos spaustuvė“, 2016. – 201 p., iliustr.
„Lietuvos šalies pasakos ir pasakėlės“: apsakymai, pasakos ir pasakėlės, humoreskos, satyros, groteskai. – Utena: UAB „Utenos spaustuvė“, 2016, – 211 p.
„Kas šokdina mūsų Lietuvą“: epigramos. – Vilnius: „Kriventos“ leidykla, 2018, - 109 p., iliustr. (Leomajaus slapyvardžiu).
„Smagu gyventi Lietuvoj“: humoristiniai pasakojimai, pasakėlės. – Vilnius: „Kriventos“ leidykla, 2018, - 138 p., iliustr.
„Gražus Lietuvos dangus“: pasakos, humoristiški pasakojimai, satyriški traktatai. – Kaunas: „Ridsales“ spaustuvė, 2020, - 156 p., iliustr. 
„Žemės žmonės – užminuotas laukas“: vienaposmių ir dviposmių eilėraščių knyga. – Vilnius: „Copy Pro“ spaudos paslaugų ofisas, 2020, - 148 p., iliustr. 
„Kindziulis byloja: arba ant bėgių gulsim, arba išpuikusius ponus pulsim“: šmaikštūs, net kandoki Kindziulio priėjimai ir Lietuvos ponulių kritika. – Kaunas: „Ridsales“ spaustuvė, 2021, - 162 p., iliustr. 
„Tai juokais,tai rimtai“: ir saugiai išlikusios raudonosios nomenklatūros, ir naujųjų jos augintinių humoristiški ir satyriški apibūdinimai, jų išjuokimai. – Kaunas: „Ridsales“ spaustuvė, 2021, - 182 p., iliustr. 
„Mūsų gyvenimo margumynai“: vėlgi nemaža kindziuliškų istorijų, humoristiškų - satyriškų peštelėjimų tiek Lietuvos valdžios, tiek tautiečių adresu. – Kaunas: „Ridsales“ spaustuvė, 2021, - 185 p., iliustr. 
„Atsargiai: Kindziulis viską mato!“: humoristiniai - satyriški Lietuvos naujažmogių portretai, blogio reiškiniai atgimusioje Lietuvoje. – Kaunas: „Ridsales“ spaustuvė, 2021, - 200 p., iliustr. 
,,Aš atnešiau jums kyšį'': čia taip pat daugiausiai humoristiniai--satyriški Lietuvos gyvenimo vaizdai,epizodai ar miniatiūros,atspindinčios  mūsų nepriklausomo bei laisvo gyvenimo realijas....--Kaunas: ,,Ridsales'' spaustuvė.,2022,-126 p.
Dešimityje literatūrinės kūrybos almanachų buvo publikuota tokia mano kūryba: 1--ajame--4 eilėraščiai,viena pasakair vienas humoristinis apsakymas: 2--ajame--vienas mano eilėraštis: :3--  iajame --,trys pasakos , vienas politinis pamfletas ir vienas eilėraštis: 4--ajame--trys eilėraščiai,dvi pasakos ir du humoristiniai pasakojimai:5--ajame--penki humoristiniai pasakojimai:  6--ajame-- keturi humoristiniai apsakymėliai: 7--ajame-- vienas apsakymas: 8--ajame-- devyni ilgesni ar trumpesni humoristiniai opusai:  9- du eilėraščiai,viena pasaka,viena humoreska ir du eilėraščiai; :10--ajame-----keturi satyriniai eilėraščiai ir viena satyrinė parodija pagal  Prano Vaičiaičio kūrybą .

Literatūra 
 Vytautas Rakauskas. Lietuvių literatūros enciklopedija. – Vilnius: Lietuvių literatūros institutas, 2001, 466 p.
 Zita Čepulytė. „Plaukiu tolyn – už nugaros tėvynės krantas…“ kn. „Kaip arti Lietuva, kaip toli“. – Vilnius: 2012, 155 p.
 Petras Šatkus. „Dar vienas žvilgsnis, arba užverčiant knygą“ kn. „Neee, čia ne visi idiotai…“ – Vilnius: 2010, 168 p.
 „Petro Šatkaus palydimasis žvilgsnis“ kn. „Pasakos ir pasakėlės apie mūsų tautinius žygius Nepriklausomoj Lietuvoj“. – Vilnius: 2013, 216 p.

Lietuvos redaktoriai
Lietuvos vertėjai